CELEX: 32016D0017(01)
Language: ro
Date: 2016-06-07 00:00:00
Title: Decizia (UE) 2016/956 a Băncii Centrale Europene din 7 iunie 2016 de modificare a Deciziei (UE) 2016/245 (ECB/2016/2) de stabilire a normelor privind achizițiile (BCE/2016/17)

16.6.2016   
            
            
               RO
            
            
               Jurnalul Oficial al Uniunii Europene
            
            
               L 159/21
            
         DECIZIA (UE) 2016/956 A BĂNCII CENTRALE EUROPENE
   din 7 iunie 2016
   de modificare a Deciziei (UE) 2016/245 (ECB/2016/2) de stabilire a normelor privind achizițiile (BCE/2016/17)
   COMITETUL EXECUTIV AL BĂNCII CENTRALE EUROPENE,
   având în vedere Statutul Sistemului European al Băncilor Centrale și al Băncii Centrale Europene, în special articolul 11.6,
   având în vedere Decizia BCE/2004/2 din 19 februarie 2004 de adoptare a Regulamentului de procedură al Băncii Centrale Europene (1), în special articolul 19,
   întrucât:
   
               (1)
            
            
               Din motive de claritate, este necesară detalierea anumitor norme incluse în Decizia (UE) 2016/245 a Băncii Centrale Europene (BCE/2016/2) (2),
            
         
               (2)
            
            
               Prin urmare, Decizia (UE) 2016/245 (BCE/2016/2) ar trebui modificată în mod corespunzător,
            
         ADOPTĂ PREZENTA DECIZIE:
   Articolul 1
   Modificări
   Decizia (UE) 2016/245 (BCE/2016/2) se modifică după cum urmează:
   
               1.
            
            
               la articolul 8, alineatul (2) se înlocuiește cu următorul text:
               „(2)   BCE poate comanda de la contractantul inițial produse, servicii sau lucrări suplimentare, indiferent de valoarea acestora, dacă modificările care trebuie aduse contractului inițial nu sunt substanțiale.
               Modificările sunt considerate a fi substanțiale dacă schimbă natura contractului în ansamblu, în special când sunt îndeplinite una sau mai multe dintre următoarele condiții:
               
                           (a)
                        
                        
                           modificarea introduce condiții care, dacă ar fi fost incluse în procedura de achiziție inițială, ar fi permis acceptarea unor candidați diferiți de cei selectați inițial sau a unei oferte diferite de cea acceptată inițial sau ar fi atras și alți participanți în procedura de achiziție;
                        
                     
                           (b)
                        
                        
                           modificarea schimbă echilibrul economic al contractului în favoarea contractantului într-un mod care nu a fost prevăzut în contractul inițial;
                        
                     
                           (c)
                        
                        
                           modificarea extinde considerabil sfera de aplicare a contractului;
                        
                     
                           (d)
                        
                        
                           un nou contractant îl înlocuiește pe cel căruia i-a fost acordat contractul inițial în alte cazuri decât cele prevăzute la alineatul (4).
                        
                     Modificările sunt considerate a nu fi substanțiale indiferent de situație dacă valoarea cumulată a acestora rămâne mai mică decât: (a) valoarea-limită relevantă prevăzută la articolul 4 alineatul (3), și (b) 10 % din valoarea contractului inițial pentru contractele de furnizare și de servicii sau 15 % din valoarea contractului inițial pentru contractele de lucrări.”;
            
         
               2.
            
            
               la articolul 11, alineatul (3) ultima teză se elimină;
            
         
               3.
            
            
               la articolul 12, alineatul (4) ultima teză se elimină;
            
         
               4.
            
            
               la articolul 24, alineatul (1) se elimină;
            
         
               5.
            
            
               la articolul 30, alineatul (7) se înlocuiește cu următorul text:
               „(7)   Atunci când un candidat sau ofertant, sau o întreprindere care are legătură cu un candidat sau ofertant, a fost implicat(ă) în pregătirea procedurii de achiziție, de exemplu prin oferirea de consultanță cu privire la strategia pentru procedura de achiziție sau elaborarea specificațiilor, BCE ia măsurile adecvate pentru a asigura faptul că prin participarea acelui candidat sau ofertant concurența nu este denaturată. BCE poate exclude din procedură candidatul sau ofertantul respectiv, dacă acest lucru este necesar în acest scop. Înainte de excludere, candidatului sau ofertantului i se dă posibilitatea de a dovedi că implicarea anterioară a acestora nu denaturează concurența.”;
            
         
               6.
            
            
               la articolul 35, punctul 3 se înlocuiește cu următorul text:
               
                           „3.
                        
                        
                           BCE selectează furnizorii invitați să participe la procedura de atribuire fie dintre ofertanții admiși într-un sistem dinamic de achiziție sau, atunci când nu există un astfel de sistem, de pe o listă de furnizori corespunzători întocmită ca urmare a unei cereri de exprimare a interesului. Dacă nu există o astfel de listă, BCE are libertatea de a selecta furnizorii care urmează a fi invitați, pe baza unei analize de piață adecvate, ținând seama de orice interese transfrontaliere, după confirmarea caracterului adecvat al furnizorilor și a interesului acestora de a participa la procedură. Analiza de piață poate include publicarea contractului oferit într-un sistem electronic de achiziții. Alternativ, BCE poate publica un anunț de participare pe website-ul acesteia sau prin alte mijloace de difuzare adecvate. În acest caz, furnizorii invitați să participe la procedura de atribuire sunt selectați pe baza răspunsurilor primite. Alți furnizori care îndeplinesc aceleași criterii pot fi de asemenea invitați să participe la procedura de atribuire.”;
                        
                     
         
               7.
            
            
               la articolul 35, punctul 4 se înlocuiește cu următorul text:
               
                           „4.
                        
                        
                           Dacă valoarea fără TVA a unui contract de servicii prevăzut la articolul 6 alineatul (2) este egală cu sau mai mare de 750 000 EUR BCE publică un anunț de participare în Jurnalul Oficial. Furnizorii invitați să participe la procedura de achiziție sunt selectați pe baza răspunsurilor primite. Alți furnizori care îndeplinesc aceleași criterii pot fi de asemenea invitați să participe la procedura de atribuire.”;
                        
                     
         
               8.
            
            
               la articolul 41, alineatul (2) prima teză se înlocuiește cu următorul text:
               „Procedurile de atribuire inițiate înainte de intrarea în vigoare a prezentei decizii se finalizează în conformitate cu Decizia BCE/2007/5.”
            
         Articolul 2
   Intrarea în vigoare
   Prezenta decizie intră în vigoare la 1 iulie 2016.
   
      Adoptată la Frankfurt pe Main, 7 iunie 2016.
      
         
            Președintele BCE
         
         Mario DRAGHI
      
   
   
      (1)  JO L 80, 18.3.2004, p. 33.
   
      (2)  Decizia (UE) 2016/245 a Băncii Centrale Europene din 9 februarie 2016 de stabilire a normelor privind achizițiile (BCE/2016/2) (JO L 45, 20.2.2016, p. 15).